
Nr. SC2017-23077/15.09.2017
EXPUNERE DE MOTIVE  PRIVIND OPORTUNITATEA PROIECTULUI DE HOTĂRÂRE
Proiect de hotărâre privind împuternicirea Comisiei de negociere cu terții a Consiliului Local al Municipiului Timișoara în vederea negocierii cuantumului chiriei  aferente imobilului situat în Timişoara, Piatra Craiului nr.3,  în care își desfășoară activitatea angajații din aparatul de specialitate al Primarului și cei ai serviciilor publice aflate în subordinea Consiliului Local
Având în vedere faptul că sediul Primăriei Municipiului Timișoara situat în Blv. C.D. Loga nr.1 este insuficient pentru desfășurarea activității angajaților aparatului de specialitate al Primarului și a celor din cadrul serviciilor publice aflate în subordinea Consiliului Local, o parte din aceștia își desfășoară activitatea în imobilul situat în Timișoara, str. Piatra Craiului nr.3, aflat în proprietatea S.C. COMPANIA LOCALĂ DE TERMOFICARE COLTERM S.A Timișoara.
Acest imobil este situat la mică distanță de sediul din Blv. C.D. Loga nr.1 și este amenajat ca și clădire de birouri, astfel încât este oportună închirierea acestuia și reprezintă o necesitate pentru buna desfășurare a activității angajaților.

